One Direction

**One Direction** var et britisk-irsk boyband som bestod av fire gutter, som ble dannet under den britiske versjonen av *[[X Factor]]* i 2010. Gruppen som da bestod av Niall Horan, Harry Styles, Louis Tomlinson og de tidligere medlemmene Zayn Malik og Liam Payne kom på tredjeplass i konkurransen.

Etter X Factor fikk gruppen platekontrakt med Simon Cowells plateselskap Syco Music. Debutsingelen «What Makes You Beautiful» kom ut 11. september 2011 og gikk inn på førsteplass på UK Singles Chart. Gruppens andre singel, *«Gotta Be You»*, ble utgitt 13. november 2011, etterfulgt av debutalbumet *[[Up All Night (album)|Up All Night]]*, som kom ut 18. november 2011.

One Direction vant en BRIT Award for *Best British Single* med hit-singelen «What Makes You Beautiful» i 2012. De ble nominert til BRIT Award for «Best British Group» i 2013.

## Gruppemedlemmene

### Niall James Horan
Niall James Horan ble født 13. september 1993 i byen Mullingar i Westmeath i Irland som sønn av Maura Gallagher og Bobby Horan. Han har en eldre bror ved navn Greg. Foreldrene ble skilt da han var fem år gammel. Horan og broren bodde hos hver av sine foreldre i et par år, inntil han bestemte seg for å flytte sammen med faren i Mullingar. Moren har giftet seg på nytt og er bosatt i Edgeworthstown i Longford.

Forut for deltagelsen i X-Factor opptrådte han jevnlig i hjemlandet, blant annet som 
oppvarmingssanger for Lloyd Daniels i Dublin. Horan har spilt gitar siden han var tolv år gammel. I et intervju refererte han til gitaren sin som 
«den beste julegave jeg noensinne har fått.»

Under audition til *X-Factor* sa han «...jeg er 16 år og jeg ønsker å bli et stort navn akkurat som Beyoncé og Justin Bieber. Jeg har blitt sammenlignet med ham et par ganger og jeg synes ikke at det er noen dårlig 
sammenligning. Jeg ønsker å opptre på utsolgte stadioner, spille inn album og arbeide sammen med noen av de beste musikerne i verden.» 
Videre: «Som barn spilte jeg alltid på det nærmeste instrument, og jeg elsket musikk.» Han har også sagt at han er en «stor swing-fan», og nevnte bl.a Frank Sinatra, Dean Martin og Michael Bublé. Horan nevnte også rockemusikk og er tilhenger av The Eagles, Bon Jovi og The Script.
I tillegg nevnte han også musikeren Ed Sheeran. Da Sheeran og One Direction samarbeidet om sangen «Moments» til debutalbumet, uttalte han at det var en ære å arbeide sammen med ham.

### Zayn Javadd Malik

Zain Javadd «Zayn» Malik ble født 12. januar 1993 i byen East Bowling i Bradford i England. Han vokste opp i East Bowling, var elev ved Nedre Fields Primary School, og gikk ved Tong High School, en statlig videregående skole. Malik passet ikke inn på sine to første skoler på grunn av hans blandede rase. Malik har uttalt at han begynte å bli stolt av sitt utseende etter bytting av skole i en alder av tolv. Han er sønn av en britisk-pakistansk far og engelsk mor, og han har tre søsken.

Under audition til *X-Factor* sa Malik: «Jeg var alltid på utkikk etter en opplevelse». Han nevnte urban musikk som en del av sin inspirasjon. Da han var barn likte han R&B og rap.

Han stilte opp alene på audition til X-Factor der han sang «Let me love you» av Mario.

Onsdag 25. mars 2015 meldte den offisielle One Direction siden at Zayn hadde forlatt gruppen. Dette skjedde etter at han i samme måned dro hjem fra bandets Asia-turné som følge av stress.

### Liam James Payne

Liam James Payne ble født 29. august 1993 og døde 16. oktober 2024 (31 år gammel) i Buenos Aires i Argentina. Han var fra Wolverhampton i England, og var sønn av Karen og Geoff Payne. Han hadde to eldre søstre, Ruth og Nicole.

Som fjortenåring stilte Payne på sin første audition i femte sesong av *[[X Factor (Storbritannia)|X-Factor]]*. Da han hadde opptrådt for dommerpanelet uttalte Simon Cowell at han ikke var klar til å delta i konkurransen ennå, og ba ham om å komme igjen om to år.

Payne sa at han var inspirert av Justin Timberlake, samt av Gary Barlow fra Take That.

### Harry Edward Styles

Harry Edward Styles ble født 1. februar i 1994. Han er byen Holmes Chapel i Cheshire i England, og er sønn av Anne Cox og Des Styles. Foreldrene er skilt, og moren giftet seg med Robin Twist sommeren 2013. Han har en eldre søster som heter Gemma Styles. Han viste interesse for musikk i tidlig alder, og som tiåring sang han på en forestilling på skolen. Før han meldte seg på X-Factor sang han i bandet «White Eskimo». Han møtte alene opp på audition hvor han fremførte sangen «Isn't She Lovely» av Stevie Wonder. Han gikk videre i X-Factor hvor han klarte seg fram til BootCamp. Under BootCamp ble han slått ut av konkurransen, men dommerne gav ham én siste sjanse. X Factor-redaksjonen satte sammen et boyband med Harry Styles, Liam Payne, Louis Tomlinson, Niall Horan og Zayn Malik; som gruppe havnet de på tredjeplass i konkurransen.

### Louis William Tomlinson
Louis William Tomlinson (født Louis Troy Austin) ble født 24. desember 1991 og kommer fra Doncaster i England. Som barn drømte Tomlinson om å bli skuespiller eller dramalærer. Som elev på Halls Cross High var han med på flere elevforestillinger. Blant annet spilte han hovedrollen som Danny Zuko i ''Grease'', og har senere fortalt at dette ga ham selvtillit. Da han var 16 år gammel la han ut sine egne coverversjoner av ulike sanger på sin egen youtubekanal; blant annet fremførte han «Look After You» av bandet The Fray. Han hadde en rekke jobber, blant annet på Vue Cinema og som servitør på på Doncaster Rovers fotballstadion.

I 2010 meldte Tomlinson seg på X Factor. Han møtte opp på audition som soloartist i Manchester, og sang «Hey There Delilah» av Plain White T's der han fikk fire av fire stemmer og ble sendt videre til Boot Camp-stadiet. Denne dagen skal han også ha møtt han som skulle bli en kommende bandkollega, Harry Styles, og tatt et bilde med han, fordi Tomlinson mente Styles hadde gode sjanser til å komme videre. Tomlinson skulle angivelig ha blitt stemt ut under Boot Camp, men fikk sammen med fire andre (Liam, Niall, Zayn og Harry) sjansen til å gå videre som gruppe, da dommerne mente guttene ville være for talentfulle til å la gå. Gruppen tok navnet One Direction, men før de fikk fremført sin første sang foran mentoren Simon Cowell, skadet Tomlinson foten ved å tråkke på et sjøpinnsvin. Gruppen kom seg likevel videre til de direktesendte finaleshowene der de nådde en tredjeplass.

Tomlinson er det eldste medlemmet i One Direction, og har vært med på å skrive i alt fjorten sanger på det tredje albumet, *Midnight Memories*.

## Album
One Direction har gitt ut fire album, *[[Up All Night (album)|Up All Night]]* var deres første albumet som de ga ut 18. november 2011. *[[Take Me Home (album)|Take Me Home]]* var deres andre album, som kom i 2012. *[[Midnight Memories (album)|Midnight Memories]]* var det tredje albumet deres, som de lanserte 23. november 2013. Den 17.&nbsp;november 2014 ga de ut fjerdealbumet *Four*.

## Bøker
I 2011 ga forlaget Harper Collins ut boken *One Direction: Forever Young (Our Official X Factor Story)*, som handler om deltagelsen i *X-Factor* og X-Factorturneen.

Senere kom gruppen ut med en bok om hva som skjedde etter *X-Factor* og X-Factorturneen. Boken heter *One Direction: Dare To Dream*.

I september 2014 ga de ut boken *One Direction: Where We Are*.

## Filmer
12. november 2012 kom nyheten om bandets 3D-film, *This Is Us*. Filmen ble regissert av Morgan Spurlock, sammen med Adam Milano, Ben Winston og Simon Cowell. Den hadde premiere i Storbritannia 23. august 2013 og 6. september i Norge. I filmen kommer man tettere innpå livene til de fem superstjernene, og man får høre deres tanker om forskjellige temaer. Det er også en seksjon med foreldrene deres, og hva de føler har blitt annerledes etter at bandet ble formet. Man får se hvordan gruppen har det på turné, og mange tilbakemeldinger har kommet fra fansen på at de føler seg enda nærmere guttene etter denne filmen. De har også sagt at det kan hende det kommer en oppfølger på denne filmen.

11. oktober 2014 kom filmen *One Direction: Where We Are – The Concert Film*. Den ble filmet under konsertene de hadde i Milano 28. og 29. juni 2014.

## Konserter i Norge
I mai 2013 var bandet i Oslo i forbindelse med sin Take Me Home-turné. De opptrådte på Telenor Arena på Fornebu hvor det var  oppmøtte.

Bandet kom til Norge igjen 19. juni i 2015 under On The Road Again-turnéen.

## Referanser


## Eksterne lenker
* 
* 
*